polyglot-tagger/wikipedia-language-snippets-filtered huggingface dataset:
புலவர் மு.செல்வராசனார் திருக்குறள்மீது மிகுந்த ஈடுபாடு கொண்டு, அதன் நெறியில் வாழ்ந்துவரும. பணிஓய்வு பெற்ற ஒரு தமிழாசிரியர்.
தாலாட்டின் தொடக்கத்திலும் இடையிலும் முடிவிலும் ராராரோ, ஆராரோ, ஆரிரரோ என்ற பதங்கள் பயன்படுத்தப் படுகின்றன. நீலாம்பரி என்ற இன்பமூட்டும் இராகத்திலேயே தாலாட்டுப் பாடல்கள் பெரும்பாலும் பாடப் படுவதுண்டு. எனினும் யதுகுலகாம்போதி, சகானா, ஆனந்தபைரவி போன்ற இராகங்களிலும் இவை இசைக்கப் படுகின்றன. தாலாட்டுப் பாடல்களில் குழந்தையின் அருமை, அதன் விளையாட்டுப்பொருள்கள், மாமன் பெருமை, குலப் பெருமை போன்றவை கூறப்படுகின்றன. இத்தாலாட்டுப் பாடல்களில் தத்ரூபமான உவமை, உருவக அணிகள் கையாளப்பட்டுள்ளன.
என்ற தாலாட்டுப் பாடலில் குழந்தையானது நவரத்தினமாகவும், பசும்பொன்னாகவும், கண்மணியாகவும் உருவகிக்கப்பட்டுள்ளமை படித்து இன்புறத்தக்கது.
தாயின் அன்பையும், சேயைச் சுற்றி எழும் கற்பனையையும் பாடலாக வழங்கும் பாட்டுருவம் தாலாட்டாகும். பணக்காரர் வீட்டிலும் தாய் குழந்தையைத் தாலாட்டுகிறாள். ஏழை எளியவரான மீன் பிடிப்பவரும், உழவரும், பண்டாரமும், தட்டாரும், கருமாரும், தச்சரும், கொத்தரும் தங்கள் இல்லங்களில் பிறந்த குழந்தைகளுக்குத் தமிழிசையால் அமுதூட்டித் தாலாட்டுகிறார்கள். காட்டு வெள்ளம் போல் வரும் தாயின் மன எழுச்சியைத் தாலாட்டில் கண்ட ஆழ்வார்கள் பிற்கால கவிஞர்கள் முதலியோர் இப்பாடல் வகைக்கு மெருகேற்றி, பிள்ளைத் தமிழாகவும், தேவர் தேவியர் தாலாட்டுகளாகவும், யாப்பிலக்கணக் கட்டுக்கோப்பில் அடக்கிப் பாடல்கள் இயற்றியுள்ளனர். தெய்வத் தாலாட்டிற்கு விளைநிலம் மக்கள் தாலாட்டுக்களே. சில தாலாட்டுப் பாடல்களில் உண்மையான குழந்தையையும், அதில் தாலாட்டும் தாயும் நம் கண் முன்னே வருகிறார்கள்.
தாலாட்டுப் பாடல்கள் இனிமையான இசையை உடையன. அவ்விசையில் மயங்கி குழந்தை மெய்ம்மறந்து தூங்குகின்றது. "தால்" என்பது நாவைக் குறிக்கும். நாவினால் ஓசை எழுப்பி குழந்தையை உறங்க வைப்பதே தாலாட்டுதல் எனவும் கூறுவர். தாய் தன் குழந்தையை மடியிலோ, தோளிலோ, கைகளிலோ, தொட்டிலிலோ வைத்து ஆட்டிய வண்ணம் தாலாட்டுவதே வழக்கம். ஆராரோ ஆரிரரோ என்ற சந்தத்தின் மூலம் ஓசை எழுப்புவதால் இது ஆராட்டுதல் என்றும் சொல்லபடும்.
குழந்தையின் அழுகையை நிறுத்தவும், தூங்க வைக்கவும் பாடப்படும் பாட்டு தாலாட்டு ஆகும். தாலாட்டு நாட்டார் பாடல் வகைகளில் ஒன்று. வாய்மொழி இலக்கியங்களாக வழங்கிவந்த தாலாட்டுக்கள் நாட்டாரியல் ஆய்வாளர்களால் சேகரிக்கப்பட்டுத் தொகுக்கப்பட்டுள்ளன. தாலாட்டை மலையாளத்தில் தாராட்டு என்றும், தெலுங்கில் ஊஞ்சோதி என்றும், கன்னடத்தில் ஜோகுல் என்றும் கூறுவர்.
திண்டிவனம் வட்டாரப் பகுதிகளில் தாலாட்டுப் பாடும் பெண்கள் “லுலுலாயி லுலுலாயி” என்று நாவை அசைத்து,குழந்தையின் கவனத்தைத் தம் பக்கம் இழுத்தே பாடலைப் பாடுகின்றனர். பாடலின் இசை ஓரே மாதிரியாக இல்லை. அவரவர் விருபத்திற்கு ஏற்ப நீட்டிப் படுகின்றனர்.
இன்னும் சில தாலாட்டுப் பாடல்களில் உறவினரின் பெருமைகள் எல்லாம் வருகின்றன. இவற்றில் மாமன் பெருமையைக் கூறும் பாடல்களே அதிகம். மாமனைக் கேலி செய்து பாடும் நகைச்சுவைப் பாடல்களும் உள்ளன.
குலசேகரில் பல ரப்பர் தோட்டங்கள் உள்ளன, அவை உயர்ந்த தரம் கொண்ட மரப்பால் விளைகின்றன, இது நகரின் முக்கிய வருவாய் ஆதாரமாக உள்ளது. அருகிலுள்ள இடங்களிலிருந்து கிராமப்புறத்திற்கு மருத்துவ வசதிகளை வழங்குவதன் மூலம் இந்த நகரம் ஆரோக்கிய பராமரிப்புத் துறையில் ஈடுபட்டுள்ளது மற்றும் மதிப்புமிக்க பங்களிப்பு செய்து வருகிறது. குலசேகாரத்தில் மருத்துவ அறிவியல், ஹோமியோபதி மற்றும் இயற்கை மருத்துவத்திற்கான மூன்று மருத்துவக் கல்லூரிகள் உள்ளன. குலசேகரமானது ஹிந்து, கிறிஸ்தவ மற்றும் முஸ்லீம் சமூகங்களின் கலவையாகும். இது வரலாற்று ரீதியாக அமைதியான நகரமாக உள்ளது. மலாய் மக்களும் தமிழ் மக்களும் பெரும்பான்மையினர்.
கன்னியாகுமரி மாவட்டத்தில் உள்ள பல்வேறு சுற்றுலா தலங்களுக்கிடையேயான முக்கிய இடமாக இது விளங்குகிறது. திற்பரப்பு, மாத்துா் தொட்டி பாலம், பேச்சிப்பாறை அணை, பெரஞ்சாணி நீர்த்தேக்கம் மற்றும் கோதையாறு அணை. திற்பரப்பு நீர்வீழ்ச்சிகளும், பேச்சிப்பாறை அணைகளும் மாவட்டத்தில் உள்ள முக்கிய சுற்றுலா தலங்களாகும். கோதையாறு பகுதியில் ஒரு நீர்மின்சார நிலையம் உள்ளது அது அடர்ந்த காட்டு பகுதியில் அமைந்துள்ளது.
குலசேகாரம் கன்னியாகுமரி மாவட்டத்தில் உள்ள ஒரு நகர பஞ்சாயத்து ஆகும். பஞ்சாயத்துகளில் 18 வார்டுகள் உள்ளன. தேர்ந்தெடுக்கப்பட்ட கவுன்சிலர்கள் தங்கள் வார்டுகளின் வளர்ச்சிக்கு பொறுப்பாளிகள். வடிகால் வசதி, உள்ளூர் சாலைகள் மற்றும் நீர் வசதி ஆகியவற்றை பராமரிக்கின்றனா்.
தொழிலாளர்கள் பட்டாசு தயாரிப்பதற்காக சில வேதிப்பொருள்களை ஒன்றாய்க் கலந்துகொண்டிருந்தபோது அந்த வெடிவிபத்து நடந்தது. அங்குள்ள சூழலில் நிலவிய 390 சென்டிகிரேடு வரையிலான உயர்ந்த வெப்பநிலைதான் வெடிவிபத்திற்குக் காரணமாக இருக்கக் கூடும் என சில அறிக்கைகள் கூறுகின்றன. முதலில் நிகழ்ந்த வெடிவிபத்தின் ஓசையையும் அதற்குப் பின் நிகழ்ந்த தொடர் வெடிவிபத்துகளின் ஓசையையும் இரண்டு கிலோமீட்டர்களுக்கு அப்பாலும் கேட்க முடிந்தது. சுவாசக் கருவிகள் முதலான கருவிகள் இன்மையால் அந்தக் கட்டிடத்திற்குள் தீயணைப்பு வீரர்கள் நுழைவது தாமதமானது. மேலும் விபத்தில் காயமுற்றோருக்கான சிகிச்சைகள் அளிப்பதற்கான முயற்சியும், உள்ளூர் மருத்துவமனைகளில் போதுமான வசதிகளின்மையால் தாமதமானது.அங்கு ஏற்பட்டத் தீயினை அணைப்பதற்கு ஐந்து மணி நேரத்திற்கு மேல் ஆயிற்று.
ஓம்சக்தி பட்டாசுத் தொழிற்சாலை வளாகமானது ஒரு பெரிய தொழிற்சாலை அலகு மற்றும் 48 துணை அலகுகளையும் கொண்டதாகும். சில நாள்களுக்கு முன்பாக, தொழிலாளர் பாதுகாப்பு விதிமுறைகளை மீறியமைக்காக அத்தொழிற்சாலையின் பட்டாசு தயாரித்தலுக்கான உரிமம் இரத்து செய்யப்பட்டிருந்தது. அந்த சமயத்தில் உரிமம் இரத்தானதன் காரணமாக அத்தொழிற்சாலையானது மூடப்பட்டிருக்க வேண்டும் என உள்ளூர் காவல் துறையினர் குறிப்பிடுகின்றனர்.பதிலாக, 300க்கும் அதிகமான மக்கள் வெடிவிபத்தின்போது அங்கு பணியாற்றிக் கொண்டிருந்தனர். இந்துக்களின் திருவிழாவான தீபாவளிக்கு சில வாரங்களே இருந்த நிலையில், பட்டாசு தயாரிப்பாளர்கள் உற்பத்தியளவை அதிகரிக்க வேண்டிய அழுத்தத்தில் இருந்தனர்.
தென்னிந்திய மாநிலமான தமிழ்நாட்டிலுள்ள சிவகாசியானது இந்தியாவின் பட்டாசுத் தலைநகரம் என்றழைக்கப்படுகிறது. இந்தியாவின் மொத்தப் பட்டாசு உற்பத்தியில் 90% மேலாக இந்த நகரில் உற்பத்தியாகிறது. மேலும் சீனாவிற்கு அடுத்து உலகின் இரண்டாவது மிகப் பெரிய பட்டாசு உற்பத்தியாளராக இந்தியா திகழ்கிறது. ஒவ்வொரு ஆண்டும் சிவகாசியிலுள்ள 700க்கும் மேற்பட்ட தொழிற்சாலைகள் ஏறக்குறைய $360 மில்லியன் மதிப்பிலான பட்டாசுகளைத் தயாரிக்கின்றன.
2012 சிவகாசி தொழிற்சாலை வெடிவிபத்து என்பது இந்தியாவிலுள்ள சிவகாசியில் அமைந்துள்ள ஓம்சக்தி பட்டாசுத் தொழிற்சாலையில் 2012 செப்டம்பர் 5 ஆம் நாள் நடந்த ஒரு கோர விபத்தாகும். இவ்விபத்தில் 40 பேர் இறந்தனர். 70 பேர்களுக்கு மேல் படுகாயமுற்றனர். இந்தத் துன்பியல் நிகழ்வு உரிய உரிமம் பெறாத பட்டாசுத் தொழிற்சாலையில் நடந்ததாகும்.
ஆரம்பக் கட்ட இறப்பு எண்ணிக்கை 37 ஆக இருந்தது. சில வாரங்களுக்குப் பின்பான இறுதி அறிக்கையானது வெடிவிபத்தில் இறந்தவர் எண்ணிக்கை 40 என்றும் 70 பேர்களுக்கும் மேல் காயமடைந்தனர் என்றும் உறுதி செய்தது.இங்கு நேர்ந்த இறப்புகளில் தொழிலாளர்களும், முதலில் நடந்த வெடிவிபத்தினைக் காண வந்த உள்ளூர் கிராமத்தினரும் அடங்குவர்.
பசி மற்றும் வறுமையே சமுதாயத்தின் அனைத்துத் தீமைகளுக்கும் காரணம் என வள்ளலார் நம்பினார். ஏழைக்கு உணவு அளிப்பதே சிறந்த வழிபாடு என உறுதியாக நம்பினார். எனவே ஏழைகளின் பசியை நீக்குவதற்காக ”சத்திய தருமசாலையை” வடலூரில் நிறுவினார். சத்திய தருமசாலையின் தொடக்க நாளன்று அடுப்பிற்குத் தீமூட்டி இந்தத் தீ எப்பொழுதும் எரிந்து கொண்டிருக்கட்டும், அப்போது தான் ஏழைகளுக்கு எப்பொழுதும் உணவு அளிக்க முடியும் என உறுதியுடன் கூறினார். இவர் மேற்கொண்ட உறுதிமொழிக்கு ஏற்றவண்ணம் ஆண்டு முழுவதும் சாதி சமய வேறுபாடின்றி அனைவருக்கும் உணவு அளிக்கப்பட்டு வருகிறது.
சமரச சுத்த சன்மார்க்க சங்கம், வள்ளலார் என அனைவராலும் அன்புடன் அழைக்கப்படும் இராமலிங்க அடிகளாரால் நிறுவப்பட்டது. இவர் சிதம்பரத்திற்கு அருகில் உள்ள மருதூர் என்னும் கிராமத்தில் 1823 ஆம் ஆண்டு பிறந்தார். 19-ம் நூற்றாண்டில் தமிழகத்தில் தோன்றிய சமூக-சமய சீர்திருத்த இயக்கத்தில் முக்கிய பங்கு வகித்தார். இவர் ஆன்மீகத்தில் கொண்ட பற்று காரணமாக அவரது பாடல்களில் சமுதாய சீர்திருத்தங்கள் மற்றும் சமய உணர்வுகள் இரண்டறக் கலந்திருந்தன. ஆன்மீக விழிப்புணர்வு வாயிலாக சமூகத்தில் நிலவும் தீமைகளைக் களையமுடியும் என்பதற்கான முயற்சிகளை மேற்கொண்டார்.
இராமலிங்க அடிகள், தமிழ் மக்களிடையே சமய ஒற்றுமை மற்றும் ஒருமைப்பாட்டை ஏற்படுத்தினார். கடவுள் வழிகாட்டுதலால் மட்டுமே சாதி வேறுபாடற்ற சமுதாயத்தை உருவாக்க முடியும் என்று எடுத்துரைத்ததோடு “இறைவன் ஜோதி வடிவானவன்” என்றும் ’அருட்பெரும் ஜோதியாக’ இருக்கிறார் என்றும் குறிப்பிட்டார். இவர் பிறப்பினால் ஏற்படும் ஏற்றத் தாழ்வுகளை எதிர்த்தார். சாதி சமூக வேறுபாடுகள் அர்த்தமற்றவை என்று குறிப்பிட்டதோடு அன்பு மற்றும் சகோதரத்துவம் நிலவவேண்டும் என்றும் பாடுபட்டார்.
'வாடிய பயிரைக் கண்டபோதெல்லாம் வாடினேன்’ எனக் கூறிய வள்ளலார், உயிர்களிடத்து எவ்வளவு அன்பு கொண்டிருந்தார் என்பதை அரியலாம். மூடப்பழக்கங்களையும், சமய சடங்குகளையும் எதிர்த்த வள்ளலார் உணவுக்காக விலங்குகள் கொல்லப்படுவதை வன்மையாக கண்டித்தார். சைவ உணவிற்கு முக்கியத்துவம் கொடுத்தார்.
வள்ளலார் அன்பு வழியில் ஆன்மீகத்தை அடையலாம் என உறுதியாக நம்பினார். ஆகவே மனிதர்களிடத்து மட்டுமன்றி தாவரங்கள், புழு, பூச்சிகள் மற்றும் விலங்குகள், பறவைகள் போன்ற அனைத்து உயிர்களிடத்தும் அன்பு செலுத்தினார். இதனையே "ஜீவகாருண்யம்" என்று அழைக்கிறோம்.
அப்புரானந்தர் தூத்துக்குடி மாவட்டம் தருவைக்குளம் அடுத்த பட்டினமருதூரில் இல்லத்துப் பிள்ளைமார் குடும்பத்தில் பிறந்தார். பிற்காலத்தில் கடல் சீற்றத்தால் இவர் பிறந்த இடத்தில் இருந்த குடியிருப்புகள் சேதமடைந்தன. இன்றளவும் அவ்விடத்தில் இவர்கள் வழிபட்ட விநாயகர் கோவிலும் தந்தை வழி குலதெய்வமான ஆரியப்பெருமாள் சாஸ்தா கோவிலும் உள்ளன.
இந்த ஜீவ சமாதி மேல் காசியில் இருந்து கொண்டுவரப்பட்ட சிவ லிங்கம் பிரதிஷ்டை செய்யப்பட்டு இன்றளவும் நான்கு கால பூஜைகள் இல்லத்துப் பிள்ளைமார் சமுதாய பூஜாரிகளால் செய்யப்பட்டு வருகின்றது.
நெட்டூர் சுப்பிரமணிய சுவாமி கோயில் தமிழ்நாட்டில் திருநெல்வேலி மாவட்டம், நெட்டூர் என்னும் ஊரில் அமைந்துள்ள முருகன் கோயிலாகும்.
இவரது இளமைக்காலத்தில் ஆன்மீக நாட்டம் ஏற்பட்டு துறவரம் மேற்கொள்ள எண்ணி ஆலங்குளம் தாலுகா நெட்டூரில் தவ வாழ்வு வாழ்ந்து வந்தார்.
இவர் போருக்குபின் 1952-ஆம் ஆண்டு டெஸ்ட் கிரிக்கெட்டிற்கு ஒரு தொலைக்காட்சியில் வர்ணனையாளராக ஆனார். 1986-ஆம் ஆண்டு வரை வானொலியிலும் மற்றும் தொலைக்காட்சியிலும் கிரிக்கெட் வர்ணணையாளராக இருந்தார். மேலும் 1955 முதல் 1982 வரையான காலங்களில் பிபிசி தொலைக்காட்சியின் தொலைக்காட்சி நிகழ்ச்சியில் டான் மஸ்கெல் என்பவருடன் நடித்தார். இவர் சி.பி. ஃப்ரையின் பரிந்துரையின் பேரில் பிபிசியில் இணைந்தார். கிட்டதட்ட 40 ஆண்டுகாலம் பிபிசி-யில் தொடர்ந்து பணியாற்றினார். 1986-இல் பிபிசி-யிலிருந்து பணி ஓய்வு பெற்றார்.
இவர் சக வர்ணணையாளர்களான பாரி டேவிஸ் மற்றும் பிரையன் மூர் ஆகியோருடன் க்ரான்புரூக்கில் உள்ள பள்ளியில் படித்தார். இவர் பள்ளியில் கிரிக்கெட் வீரராக 11 ஆண்டுகளும் மற்றும் தலைவராக மூன்று ஆண்டுகளும் இருந்தார். இவர் தான் படித்த பள்ளிக்காக ரக்பி மற்றும் ஹாக்கி நான்கு ஆண்டுகள் விளையாடினார். கடைசி இரண்டு பருவங்களில் ரக்பி மற்றும் ஹாக்கியின் தலைவராக இருந்துள்ளார். ரக்பியில் சிறந்த முன்னணி வீரராக திகழ்ந்தார். க்ரான்புரூக்கில் தனது வாழ்க்கையை பள்ளியின் தலைவராக முடித்தார்.
பீட்டர் அந்தோனி வெஸ்ட் பிபிசி-யில் நிகழ்ச்சி தொகுப்பாளர் ஆவார். இவர் குறிப்பாக கிரிக்கெட், டென்னிஸ் மற்றும் ரக்பி போன்ற விளையாட்டுகளைப்பற்றி தொகுத்து வழங்குவதில் புகழ்பெற்றவர். அவ்வப்போது ஹாக்கி குறித்தும் வர்ணனை வழ்ங்கியுள்ளார். அவர் தொலைக்காட்சியில் வாழ்க்கை முழுதும் விமர்சனம் வழங்குவதில் தனித்து விளங்கினார்.
வெஸ்ட் க்ரான்புரூக் என்ற நகரில் பிறந்தார். இவரது தந்தை ஒரு விவசாயி ஆவார். இவர் முதல் உலகப்போருக்கு பிறகு அந்த நகரத்திலேயே தொழில் தொடங்கி பணம் ஈட்டினார். பிறகு 1924-இல் க்ரான்புரூக்கில் சொந்தமாக ஒரு கோழிப்பண்ணை உருவாக்கினார்.
பள்ளிப்படிப்பிற்கு பிறகு இவர் ராயல் மிலிடரி அகாடமி சேன்ட் ஹார்ட்க்கு சென்று சிறப்பாக பணியாற்றினார். ரக்பியில் சிறந்து விளங்கினார். ஆனால் 1944-ஆம் ஆண்டில் ஸ்பான்டிலிடிஸ் என்ற நோய் கண்டறியப்பட்டு இராணுவத்திலிருந்து வெளியேறினார்.
புவியின் மேற்பரப்பு அல்லது அருகே இயங்கும் உடல், வேதியியல் அல்லது உயிரியல் செயல்முறைகளால் உருவாக்கப்படும் மேற்பூசிய மற்றும் அரிப்பு ஆற்றலின் தோற்றம் மற்றும் பரிணாம வளர்ச்சி பற்றிய புவியியல் ஆராய்ச்சி புவிப்புறவியல் எனப்படும். நிலப்பரப்புகள் எவ்வாறு உருவாகின்றன, நிலப்பகுதியின் வரலாறு மற்றும் இயக்கவியல் புரிந்து கொள்ளல் மற்றும் புலனாய்வு, உடல் சோதனைகள் மற்றும் எண் மாடலிங் ஆகியவற்றின் மூலம் மாற்றங்களை கணிக்க , புவியியலாளர்கள் புரிந்து கொள்ள பரந்த அடிப்படை நலன் புலத்தில் உள்ள பல ஆராய்ச்சி பாணிகளையும் ஆர்வங்களையும் பங்களிக்க உதவுகிறது.
இது நிலச்சரிவுகளையும், புவிசார் செயல்முறைகளையும் உருவாக்குகிறது, இது டெக்டோனிக் அப்லிஃப்ட் மற்றும் தட்பவெப்ப நிலையை ஏற்படுத்துகிறது, கடலோரப் புவியியலை வடிவமைக்கிறது. பூமியின் மேற்பரப்பில் நீர், காற்று, பனி, நெருப்பு மற்றும் உயிரினங்களின் செயல், மேற்பரப்பு மற்றும் மண் வடிவங்களை மாற்றியமைக்கும் வேதியியல் எதிர்வினைகள், ஈர்ப்பு சக்தியின் கீழ் நிலப்பரப்பு மாற்றத்தின் நிலைத்தன்மை மற்றும் பிற காரணிகள், பல காலநிலையை கடுமையாக சமப்படுத்துகிறது. பூகோள எல்லைகள் உயர்ந்துள்ளன, எரிமலைகளின் வளர்ச்சி, நில மேற்பரப்பு உயரத்தில் , மற்றும் பூமியின் மேற்பரப்பு வீழ்ச்சியடைந்து, நிரப்பப்பட்டிருக்கும் ஆழமான வண்டல் நீர்மட்டங்கள் ஆகியவற்றின் உருவாக்கம் இயற்கை மற்றும் மற்ற பகுதிகளில் புவியின் மேற்பரப்பு மற்றும் அதன் பரப்பளவை, நிலவியல், ஹைட்ராலிக், மற்றும் உயிரியல் நடவடிக்கைகளை நிலவியல் செயல்முறைகளோடு, அல்லது புவியின் லித்தோஸ்பியத்தின் குறுக்குவெட்டு, வளிமண்டலம், மற்றும் உயிர்க்கோளம் ஆகியவற்றின் செயல்முறைகளின் கலவையாக மாற்றியமைப்பதே புவிப்புறவியல் எனப்படும்.
தங்கள் வேலையை ஒரு பரவலான நுட்பங்களை பயன்படுத்த. இவை களப்பணி மற்றும் களத் தரவு சேகரிப்பு, தொலைதூர உணர்திறன் தரவுகளின் விளக்கம், புவிசார் பகுப்பாய்வு மற்றும் நிலப்பரப்புகளின் இயற்பியல் எண்ணியல் மாதிரியாக்கம் ஆகியவை அடங்கும். புவியியலாளர்கள் பூகோளமயமாக்கலில் தங்கியிருக்கலாம், மாற்றங்கள் விகிதத்தை மேற்பரப்பில் அளவிட பயன்படுத்துகின்றது. புவியின் மேற்பரப்பின் அளவை விவரிக்கும் அளவுகோல் அளவீடு நுட்பங்கள் மிகவும் முக்கியம், மேலும் ஜி.பீ.யை வேறுபடுத்தி, டிஜிட்டல் நிலப்பரப்பு மாதிரிகள் மற்றும் லேசர் ஸ்கேனிங் ஆகியவற்றை அடையாளம் காணவும், ஆய்வு செய்யவும், வரைபடங்கள் மற்றும் வரைபடங்களை உருவாக்கவும் பயன்படுகிறது.
புவிவெப்பவியல் நடைமுறை பயன்பாடுகள் ஆபத்து மதிப்பீடு , ஆற்றின் கட்டுப்பாடு மற்றும் ஸ்ட்ரீம் மீட்பு மற்றும் கடலோர பாதுகாப்பு , செவ்வாய் போன்ற மற்ற புவி கிரகங்கள் மீது நிலவியல் கோள வடிவவியல் ஆய்வுகள் ,காற்று, மழை, பனிப்பொழிவு, வெகுஜன வீண்செலும்பு, விண்கல் தாக்கம், டெக்டோனிக்ஸ் மற்றும் எரிமலை நிகழ்வுகள் ஆகியவற்றின் விளைவுகள் பற்றிய ஆய்வுகளும் ஆய்வு செய்யப்படுகின்றன.
மனித நேயக்கல்வி என்பது மனித நேய உளவியலாளர்கள், குறிப்பாக,ஆப்ரஹாம் மாஸ்லோ மற்றும் கார்ல் ரோஜர்ஸ் ஆகியோரின் பணிகளை அடிப்படையாகக் கொண்ட அனுகுமுறையாகும்.கார்ல் ரோஜர்ஸ் மனித நேய உளவியலின் தந்தை என அழைக்கப்படுகிறார். தன் உளவியல் ஆராய்ச்சி முடிவுகளை மனித நேயக் கல்வியில் பிரயோகிப்பதற்காக இவர் தன்னுடைய பெரும்பான்மையான முயற்சிகளை அற்பனிக்கிறார்.
பொய்க்கனி அல்லது போலிப் பொய்க்கனி விதையைப் பகுதியளவு அல்லது முழுமையாக மூடியிருக்கும் சிறப்பான வெளிவளரி ஆகும். போலிப் பொய்க்கனிகள் சில சமயங்களில் வேறுபட்டவை. இருப்பினும் பொய்க்கனி சூற்பையில் விதை ஒட்டியுள்ள இடத்தில் வளருகிறது, போலிப் பொய்க்கனி விதை உறையின் மற்ற பகுதிகளிலிருந்து வளருகிறது. சில சமயங்களில் "பொய்க்கனி" என்ற சொல் பூக்கும் தாவரங்களில் உள்ள விதைகளில் காணப்படும் சதைப்பற்றுள்ள வளரிகளையும் குறிக்க பயன்படுகிறது, சாதிக்காய் விதையும் இதைப் போன்றது. பொய்க்கனியும் போலிப் பொய்க்கனியும் பெரும்பாலும் உண்ணக்கூடிய பொருளாக விளங்குவதால், விலங்குகள் மூலம் விதைப்பரவுதல் நடைபெறவும் ஏதுவாக உள்ளது. போலிப்பொய்க்கனிகளும் பொய்க்கனி போன்ற உருவமே பெற்றுள்ளன, இவை பொதுவாக ஃபர்சிரேசி இனத்தாவரங்களின் பைரின்களில் காணப்படுவதோடு சூற்பையின் இடையடுக்கிலிருந்து வளரக்கூடியது. - இந்த சதைப்பற்றுள்ள, உண்ணக்கூடிய பெரிகார்ஃப் ஆனது இரண்டு பகுதிகளாக பிளவுற்று, பின் தொலைவாக விழுகிறது அல்லது கறுப்பு நிற விதைகளைச் சுற்றிலும் ஒரு வெளிர் நிறமுள்ள சாப்பிடும் பொய்க்கனி வெளிப்படுகிறது.
விதைசூழ் சதை அல்லதுபொய்க்கனி பழம் போன்ற அமைப்பில் காணப்படுகிறது. இந்த பொய்க்கனி பெரும்பாலும் பூக்கும் தாவர இனங்களில் காணப்படுகிறது. லாங்கன், லிட்சி மற்றும் அக்கீன் வகை பழங்களில் விதையை சுற்றி உள்ள மேலுறை அடுக்கிற்குப் பதிலாக சதைப்பற்றுள்ள உண்ணக்கூடியப் பகுதியாக நன்கு வளர்ச்சியடைந்த பொய்க்கனிப் பகுதி உள்ளது. இத்தகைய பொய்க்கனிகள் சில வித்திலைத் தாவரச் சிற்றினங்களில் காணப்படுகிறது. குறிப்பாக, ஈயூவ் போன்ற இல்லிகியூவ், காகிகட்டே கூம்பு வகைத் தாவரங்களில் காணப்படுகிறது. பெரும்பான்மையான வித்திலைத் தாவர மரங்களில் கூம்புவகையாகவும், ஈயூவின் இனப்பெருக்க அமைப்பில் ஒற்றை விதையை மூடிய குடுவை போன்ற சதைப்பற்றுடைய அமைப்பாகவும் உள்ளது. இத்தகைய மூடிய அமைப்பு நன்கு வளர்ச்சியடைந்த கூம்பு செதில்களால் ஆனது.
கீழே கொடுக்கப்பட்டுள்ள யூரோப்பியன் ஈயூவ் படத்தில், பொய்க்கனி முதலில் சிறியதாகவும், விதையின் அடிபாகத்தில் பச்சை நிற பட்டைகளுடனும், பின் பழுப்பு நிறமாகவும் அதிலிருந்து சிவப்பு நிறமாகவும் விரிவடைந்து, விதை முதிர்ச்சி அடையும்போது அதனைச் சுற்றிலும் சதைப்பற்றுடைய சிவப்பு நிற உறைப்போன்று அமைகிறது. இந்தப் பொய்க்கனி பறவைகளை பழம் உண்ண கவரக்கூடிய வண்ணங்களையும், நச்சுத் தன்மையற்றதாகவும் காணப்படுகிறது. இதனால் பறவைகள் பழங்களில் உள்ள பொய்க்கனிச் சதைப் பகுதிகளை செரித்துவிட்டு அதன் விதைகளை எச்சங்களாக வெளியேற்றுவதால், ஈயூவின் விதைகள் பறவைகள் மூலமாக பரவுவதற்கு ஏதுவாக அமைகிறது.
காகிகட்டே மரம், டாக்ரைகார்பசு டாக்ரைடியாய்டசு மரம் போன்றவை நியூசிலாந்து நாட்டை தாயகமாக கொண்டவை. முன் ஐரோப்பிய காலங்களில் காகிகட்டே தாவர விதைசூழ் சதை மாவோரிக்கு உணவு வளமாக இருந்தது. கழுவிய ஏரில்கள் கொரோயி என்று அழைக்கப்படுவதுடன் சமைக்காமல் உண்பதற்கும் பயன்படுகிறது.
அர்ஜென்டினா ஜனாதிபதி நெஸ்டோர் கிர்ச்னர் அதன் புதுப்பித்தலுக்கு அழுத்தம் கொடுக்க ஆரம்பித்தபோது அர்ஜென்டினா உச்ச நீதிமன்றத்தில் நுழைந்த முதல் நீதிபதிகளில் ஒருவர் ஆவார். அவர் டிசம்பர் 30, 2003 இல் தொழில்முறை வட்டாரங்களையும் பொதுமக்களிடமிருந்தும் பரிசீலிப்பதற்காக ஜனாதிபதியால் முன்மொழியப்பட்டார். செனட் தனது பதவிக்கு சூலை 7, 2004 அன்று ஒப்புதல் கொடுத்தார். அவர் பிப்ரவரி 3, 2005 இல் நீதிமன்றத்தில் உறுப்பினராக ஆனார். இல் தனது கடமைகளில் இருந்து விலகிச் செல்ல முடிந்தது. அர்ஜென்டினாவின் மிக உயர்ந்த நீதிமன்ற சட்டத்தின் பதவிக்கு ஒரு ஜனநாயக அரசாங்கத்தால் நியமிக்கப்பட்ட முதல் பெண்மணி ஆவார் (எலேனா ஹைட்டன், இரண்டாவதாக, பின்னர் நியமிக்கப்பட்டார், ஆனால் முன்பு நீதிமன்றத்தில் நுழைந்தார்).
கார்மென் மரியா ஆர்கிபே புவனோஸ் எயர்ஸில் பிறந்தார். ஆர்கிபே பியூனோஸ் ஏரிஸ் பல்கலைக்கழகத்தில் சட்டம் படித்து, சூன்11 ,1964 இல் ஒரு வழக்கறிஞராக பணியாற்றினார். அவர் பல பொது நீதித்துறை அலுவலகங்களில் பணியாற்றிக்கொண்டே பல பல்கலைக்கழகங்களில் 1976 ஆண்டு வரை கற்றுக் கொண்டார். அந்த ஆண்டு தேசிய ஆட்சிமுறையின் செயல்முறையின் சர்வாதிகாரத்தை கண்டித்து மார்ச் 24-ல் ஒருஇயக்கத்தைத் தெ டங்கிணார். இதனால் இராணுவ ஆட்சிக்குழு முறையான குற்றச்சாட்டுக்கள் இல்லாமல் இவரை கைது செய்து, டிசம்பர் வரை சிறையிலடைக்கப்பட்டிருந்துதார். பின்னர் விடுவிக்கப்பட்ட அவர் தனியார் சட்ட நடைமுறைக்கு தன்னை அர்ப்பணித்தார்.
ஆர்ஜிபீயின் பரிந்துரையை சமுதாயத்தின் சில துறைகளிலிருந்து எதிர்த்தது, குறிப்பாக ரோமன் கத்தோலிக்க திருச்சபையின் கன்சர்வேடிவ் பிரிவினர், அவர் "அரசியலில்" இன்னும் "வலதுபுறத்தை விட இடது", ஒரு "போர்க்குணமிக்க நாத்திகர்", மற்றும் " பெண்கள் தங்கள் சொந்த உடல்களை பற்றி முடிவு செய்ய ". பெரும்பாலான அர்ஜென்டினாவின் மதங்கள், 85% பெயரளவு ரோமன் கத்தோலிக்கம்; சில சந்தர்ப்பங்களில் கருக்கலைப்பு அர்ஜென்டினாவில் சட்டவிரோதமானது.
கார்மென் மரியா ஆர்கிபே அர்ஜென்டினா உச்சநீதி மன்றத்தில் உறுப்பினராக இருந்தார்.இவர் அர்ஜென்டினாவின் ஜனநாயக அரசாங்கத்தால் கோர்ட்டில் நியமனம் செய்யப்பட்ட முதல் பெண்மணி ஆவார், தன்னை ஒரு நாத்திகராகவும், சட்ட கருக்கலைப்புக்கு ஆதரவாளராகவும் வெளிப்பத்தியதால் சில சர்ச்சைகளை ஏற்படுத்தினார்.
ஜாப்பானில் இராணுவப் பாலியல் அடிமைத்தனம் மீதான மகளிர் சர்வதேச போர்க்குற்றங்கள் தீர்ப்பாயத்தில் ஒரு நீதிபதியாக அவர் பங்குபெற்றார், இது டிசம்பர் 2000 இல் ஜப்பானிய இராணுவப் போர்க் குற்றங்களுக்காக குறிப்பாக "ஆறுதல் மகளிர்" பிரச்சினையில் பிரச்சினையைத் தீர்ப்பதற்காக சேகரிக்கப்பட்டதாகும்.
சர்வதேச சட்ட சங்கத்தின் உறுப்பினராகவும், மற்றும் பெண் நீதிபதிகள் சர்வதேச சங்கத்தின் ஒரு உறுப்பினராகவும், 1998 முதல் 2000 ஆம் ஆண்டு வரை தலைவராக இருந்தார். அர்ஜென்டினாவின் பெண் நீதிபதிகள் சங்கத்தையும் அவர் நிறுவியுள்ளார்.
1605-ஆம் ஆண்டில் மதுரை நாயக்க மன்னன் முத்து கிருஷ்ணப்பா நாயக்கரால் திண்டுக்கல் மலைக்கோட்டை கட்டப்பட்டது. 1742 இல், வெங்கடப்பரின் தலைமையில் மைசூர் இராணுவம் திண்டுக்கல் ஆட்சியை கைப்பற்றியது. மைசூர் மஹாராஜாவின் பிரதிநிதியாக அவர் திண்டுக்கல் ஆட்சி செய்தார். ;1755 ஆம் ஆண்டில், மைசூர் மகாராஜா ஹைதர் அலியை திண்டுக்கல்லுக்கு அனுப்பி வைத்தார். பின்னர் ஹைதர் அலி மைசூர் மகாராஜா ஆனார். 1777 ஆம் ஆண்டில் அவர் திண்டுக்கல் கவர்னராக புர்ஷானா மிர் சாஹேப்பை நியமித்தார். அவர் கோட்டையை பலப்படுத்தினார். அவரது மனைவி அமீர்-ஷ்-நிஷா-பெகம் அவரது பிரசவத்தில் இறந்துவிட்டார், அவரது கல்லறை இப்பொழுது பேகம்பூர் என்று அழைக்கப்படுகிறது.1783 ஆம் ஆண்டில் பிரிட்டிஷ் இராணுவம் கேப்டன் லாங் தலைமையில் திண்டுக்கல் படையெடுத்தது. 1784 ஆம் ஆண்டில், மைசூர் மாகாணத்திற்கும் பிரிட்டிஷ் இராணுவத்திற்கும் இடையேயான உடன்படிக்கைக்குப் பின்னர், திண்டுக்கல் மைசூர் மாகாணத்தினால் மறுசீரமைக்கப்பட்டது.
திண்டுக்கல் மலைக்கோட்டை, தமிழ்நாட்டின் திண்டுக்கல் மாவட்டம், திண்டுக்கல் நகரின் மையத்தில் அமைந்துள்ள கோட்டை திண்டுக்கல் மலைக்கோட்டை ஆகும். திண்டு போன்ற மலைக்கோட்டையைச் சுற்றி அமைந்துள்ளதால் திண்டுக்கல் என அழைக்கப்படுகிறது. இதற்கு முன் இருந்த பெயர் திண்டீஸ்வரம். இது புராணப் பெயர். திண்டி என்ற மன்னன் இந்நகரை ஆண்டபோது, மக்களை துன்புறுத்தினார். மக்கள் ஈசனை வேண்டி தவம் புரிந்தனர். திண்டி மன்னனை சிவனாகிய, ஈஸ்வரன் அழித்ததால் இந்த ஊர் திண்டீஸ்வரம் என்று அழைக்கப்பட்டது என்றும் சிலர் கூறுகின்றனர். பண்டைய தமிழகத்தின் மூன்று முக்கிய அரசுகளான பாண்டியர்கள், சேரர்கள், சோழர்கள் ஆகியோரின் எல்லையாக இவ்விடம் இருந்தது. அதனாலே சேர மன்னர்களில் ஒருவரான தர்மபாலன் என்ற மன்னன் இவ்வூரில் அபிராமி உடனுறை பத்மகிரிஸ்வரர் கோவிலை கட்டியதாக கருதப்படுகிறது.
திண்டுக்கல் மலைக்கோட்டையில் ஆங்கிலேயர்களால் கணவனையும், நாட்டையும் இழந்த சிவகங்கை இராணி வேலுநாச்சியார் ஹைதர்அலி வசம் இருந்த இக்கோட்டையில் தனது பரிவாரங்களுடன் எட்டு ஆண்டுகள் தங்கியிருந்தார். அப்போது தனது குலதெய்வமான இராஜராஜேஸ்வரி அம்மனை வழிபாடு செய்தார் . பின், மன்னர் திருமலை நாயக்கர் இம்மலை மீது கோட்டை கட்டினார். கி.பி.17ம் நூற்றாண்டில் சையது சாகிப் என்பவர் இக்கோட்டையை விரிவு படுத்தினார். இக்கோட்டை பிரிட்டிஷார் வசம் இருந்தது. பின், ஹைதர் அலி போரிட்டுக் கைப்பற்றினார். கோட்டையைச் சுற்றி இராணுவத் தளவாடங்களையும், வீரர்கள் தங்கும் பாசறைகளையும் உருவாக்கினார். கி.பி.1784ல் திப்பு சுல்தான் இங்கு வந்துள்ளார்1788 ஆம் ஆண்டில், ஹைதர் அலி மகனான திப்பு சுல்தான் திண்டுக்கல் அரசராக முடிசூட்டப்பட்டார்.
திண்டுக்கல் மலையில் கி.பி.13ம் நூற்றாண்டில் மதுரையை ஆண்ட மன்னன் முதலாம் சடைவர்மன் குலசேகர பாண்டியன் கோவில் கட்டினார். அன்று முதல் இக்கோவில் ராஜராஜேஸ்வரி கோவில் என்றழைக்கப்பட்டது.
மலைச் சவுக்கு, நெடிதுயர்ந்து வளரும். 18 முதல் 35 மீட்டர் உயரத்தையும் எட்டிடும். கூம்பு வடிவ தழையமைப்புடன் இருக்கும். பசுமை மாறா மரமாகும். மரப் பட்டை சாம்பல் நிறமுடையது. இதன் இலைகள் புறணி இலைகளைப் போன்று. பல பிளவுகளுடன் இருக்கும். மாற்று இலைஅமைப்புடையது. பிளவு இலைகள் 4 - 9செ. மீட்டர் நீளத்துடன் பல ஈட்டி போன்ற நாக்குகளையும் கொண்டிருக்கும். இலையின் மேற்புறம் நல்ல பச்சை நிறமாகவும், கீழ்ப்புறம் வெள்ளி நிறத்தில் மென் மயிர்கள் அடர்ந்துமிருக்கும. சூரிய ஒளியில் இலைகள் அசையும் பொழுது அடிப்புறம் நன்கு பளபளப்பாகப் பிரகாசிக்கும். அதன் காரணமாக, வெள்ளி ஓக் என்ற பெயரும் ஆங்கிலத்தில் ஏற்பட்டுள்ளது.
மலைச் சவுக்கு அல்லது வெள்ளோக்கு என்பது ஒரு மரமாகும். இது கூம்பு வடிவமும், பளிச்சென மின்னும் புறணியிலை போன்ற பிளவுகளுள்ள இலைகளும், மஞ்சள் நிறப் பூக்களும் உடைய அழகிய மரம். இது புரோடியேசி குடும்பத்தைச் சார்ந்தது. லண்டனிலுள்ள ராயல் தோட்டக்கலை நிறுவனத்தை நிர்மாணித்தவர்களுள் ஒருவராகிய ரைட் ஆனரபிள் சார்லஸ் பிரான்சிஸ் க்ரேவில்லி என்பவரின் நினைவாக முதற்பெயர் சூட்டப்பட்டுள்ளது. இந்த க்ரிவில்லியா இனத்தில் பெரிய மரமாக மலைச் சவுக்கு இருப்பதால், இதற்கு ரோபேஸ்டா என்ற பெயரை இணைத்தனர்.
மலைச் சவுக்கின் தாயகம் ஆஸ்திரேலியாவில் உள்ள குயின்ஸ்லாந்து மற்றும் நியூசவுத்வேல்ஸ் பகுதிகளாகும். இந்திய, ஸ்ரீலங்கா போன்ற நாடுகளில் மித வெப்பப் பகுதிகளில் பரவியுள்ளது. வட இந்தியாவில் டேஹ்ரடுன்பகுதியிலும், தென் இந்தியாவில் நீலகிரி, ஏற்காடு பகுதிகளிலும் வளர்கின்றன. கோவை மற்றும் பொள்ளாச்சி ஆகிய இடங்களில் சமவெளியிலும் வளர்கிறது.
ஏற்காட்டில் ஆண்டிற்கு இரு முறை பூக்கிறது. பிற இடங்களில் ஒரே ஒரு தடவை தான் பூக்கிறது. பின்பு நீளமான தட்டையான நெற்றுக்கள் உருவாகும். இவை ஒருபுறமாகப் பிளந்து, விதைகள் சிதறும். ஒரு நெற்றில் 1 - 2 விதைகள் இருக்கும். 1 செ.மீட்டர் அளவில் கோள வடிவமுடைய விதைகள் பழுப்பு நிறத்தில் சிறு இறக்கையுடனிருக்கும்.
அடியுரமாக போடலாம், விதைநேர்த்தி செய்யலாம், தண்ணீரில் கலந்து ஊற்றலாம். ஒரு கிலோ விதைக்கு டிரைக்கோடெர்மா விரிடியை 10 கிராம், நீர் தெளித்து கலந்து அரைமணிநேரம் நிழலில் உளர்த்தி பிறகு நடவு செய்யலாம்.டிரைக்கோடெர்மா விரிடி ஒரு ஏக்கருக்கு 2 முதல் 3 கிலோவை மண்புழு உரம் அல்லது இயற்கை உரம 100 கிலோவுடன் கலந்து 10- 15 நாட்கள் நிழலில் வைத்துப் பிறகு நிழத்தில் ஈரம் இருக்கும் பொழுது அடியுரமாக போடலாம்.டிரைக்கோடெர்மா விரிடியை ஒரு கிலோவை 100 லிட்டர் நீரில் கரைத்து வேர்பகுதியில் ஊற்றலாம்.
அடியுரமாக போடலாம். தண்ணீருடன் கலந்து வேர்பகுதியில் ஊற்றலாம்.ஒரு கிலோ விதைக்கு 10 கிராம் சூடோமோனஸைசிறிது நீர் தெளித்து கலந்து அரைமணி நேரம் நிழலில் உளர்த்தி பின்பு நடவு செய்யலாம்2 கிலோ சூபோமோனஸ்சை 200 கிலோ மக்கிய இயற்கை உரத்துடன் கலந்து 4 நாட்கள் நிழலில் காற்றுபுகாமல் மூடி வைத்தபிறகு; நிலத்தில் ஈரம் இருக்கும் பொழுது இடவும்.சூபோமோனஸ் ஒருகிலோ பவுடரை 100 லிட்டர் நீரில் கரைத்து தெளிப்பான் மூலம் காலை அல்லது மாலை வேளையில் பயிர் நனையுமாறு தெளிக்கலாம்.
டிரைக்கோடெர்மா விரிடி நோய்களை உண்டாக்கும் பூஞ்சானங்களின் வளர்ச்சியை கட்டுப்படுத்தி வேருக்கு பாதுகாப்பு கவசமாக விளங்குகிறது. இதனை எல்லா பயிர்களுக்கும் பயன்படுத்தலாம்.பயிர்களில் உண்டாகும் வேரழுகல், நாற்றழுகல், வாடல் நோய்களை கட்டுப்படுத்தும் .பயிர்களுக்குத் தேவையான உற்பத்தி செய்கிறது.மண்ணில் உள்ள மக்காத குப்பைகளை எளிதாக, விரைவாக மக்க வைத்து உரமாக்குகின்றன. வேரின் வளர்ச்சியை துரிதப்படுத்துகிறது. இதனால் வேரின் செயல்திறன் அதிரிக்கிறது.
வேம் என்பது பயிர்களுக்கு தேவையான மணிச்சத்து, கந்தகம், துத்தநாகம் மற்றும் சுண்ணாம்பு சத்தை மண்ணிலிருந்து கிரகித்து பயிர்களுக்கு கொடுக்கும் வேர் உட்பூசனமாகும்.வேம் என்பது ஒரு உயிர் உரமாகும். காய்கறி பயிர்கள், பழவகைகள், மரக்கன்றுகள்,தென்னை, மலைத்தோட்டப்பயிர்கள் மற்றும் எல்லா வகை நாற்றங்கால் பயிர்களுக்கும் பயன்படுத்தலாம்.